ता के मूल में कृष्ण ही हैं। मैंने तुम्हें इसलिए फोन किया ताकि तुम्हें बता दूँ कि तुम्हारा बोला हुआ सच हो जाता है, इसलिए सम्हल कर बोला करो। आजकल लोग सच्ची भविष्यवाणी को नहीं,अच्छी भविष्यवाणी को पसंद करते हैं। मैंने कहा, जी स्मरण रखूँगा। अब लामचंद भाईसाहब, चेतावनी प्लस सूचना देने वाले स्वर में बोले- छोटे, याचना नहीं अब रण होगा, जीवन जय या कि मरण होगा, ये कहके उन्होंने फोन काट दिया।
 जब मैं अपने शहर पहुँचा तो ट्रेन से उतरते ही मुझे माहौल में गर्मी और मातम दिखाई दिया, रेलवे स्टेशन से बाहर निकलते ही मैंने देखा कि कघ्रीब पंद्रह बीस हजार लोग जमा थे, जो लामचंद भाईसाहब के नेतृत्व में दिल्ली की ओर कूच करने वाले थे। लामचंद एक ऊँचे चबूतरे पर खड़े होकर भयंकर क्रोध से भरे हुए भाषण दे रहे थे। यह लोकतंत्र की विशिष्टता पर प्राणघातक हमला है। लालबत्ती के अस्तित्व को समाप्त करना यानि अनुशासन को समाप्त करना है। लोकतंत्र की खूबी शेष वर्ग को विशेष बनाने में है, ना की विशेष को शेष बनाने में। जनप्रतिनिधियों की विशिष्टता को नष्ट करना जनतंत्र को नष्ट करना है, ये विशिष्टता का नहीं अशिष्टता का प्रमाण है। लोकतंत्र आम आदमी को खास बनाता है, खास को आम बना देना लोकतंत्र के विरुद्घ चलने जैसा है। देश व्यवस्था से चलता है, और व्यवस्था-बत्ती से बनती है। इसका प्रत्यक्ष उदाहरण हमारे चौराहों पर लगी लाल,हरी,पीली बत्तियाँ हैं। जहाँ पर लालबत्ती नहीं होती और ट्रैफिक को बत्ती विहीन आदमी के जरिए कंट्रोल करवाया जाता है, वहाँ पर ट्रैफिक जाम हो जाता है।
 एक किस्म की अराजकता फैल जाती है, लोग एक दूसरे पर चढ़े पड़ते हैं। हम बढ़ नहीं पाते, चारों तरफ हार्न का शोर-शराबा होता है, गाली-गलौज होता है। और इन्होंने, पूरे देश से बत्ती गुल